b"\n_START_ARTICLE_\n\xc4\x8ci\xc4\x8did\xc5\xbeima\n_START_PARAGRAPH_\n\xc4\x8ci\xc4\x8did\xc5\xbeima (jap. \xe7\x88\xb6\xe5\xb3\xb6\xc2\xa0= Chichi-jima 'T\xc4\x97vo sala')\xc2\xa0\xe2\x80\x93 did\xc5\xbeiausia Ogasavaros (Bonino) salyno sala, priklauso Japonijai. \xc4\x8ci\xc4\x8did\xc5\xbeima i\xc5\xa1sid\xc4\x97s\xc4\x8diusi ma\xc5\xbedaug per 241\xc2\xa0km \xc4\xaf \xc5\xa1iaur\xc4\x99 nuo Ivo D\xc5\xbeimos. Administraci\xc5\xa1kai priskiriama Ogasavaros kaimui, kuris savo ruo\xc5\xbetu priklauso Tokijo Ogasavaros subprefekt\xc5\xabrai. Salos plotas siekia 24\xc2\xa0km\xc2\xb2, joje gyvena apie 2000 \xc5\xbemoni\xc5\xb3._NEWLINE_\xc4\x8ci\xc4\x8did\xc5\xbeimos saloje pastatytas 25\xc2\xa0m skersmens radijo teleskopas, kuris yra Radijo astronomijos tyrim\xc5\xb3 (Exploration of Radio Astrometry, VERA) projekto dalis, juo naudojasi Japonijos nacionalin\xc4\x97 astronomijos observatorija.\n_START_SECTION_\nIstorija\n_START_PARAGRAPH_\n\xc4\x8ci\xc4\x8did\xc5\xbeim\xc4\x85, kaip ir kitas Bonino salas 1543\xc2\xa0m. atrado ispan\xc5\xb3 j\xc5\xabrininkas Bernardas de la Toras (Bernardo de la Torre). Archeologiniai kasin\xc4\x97jimai rodo, kad seniau saloje gyventa mikronezie\xc4\x8di\xc5\xb3. 1675\xc2\xa0m. Tokugavos \xc5\xa1iog\xc5\xabnato pasi\xc5\xb3sta ekspedicija i\xc5\xa1tyrin\xc4\x97jo sal\xc4\x85 ir sudar\xc4\x97 jos \xc5\xbeem\xc4\x97lap\xc4\xaf. Sala buvo negyvenama iki 1830\xc2\xa0m., kai joje apsigyveno JAV kolonistas i\xc5\xa1 Masa\xc4\x8dusetso Natanielis Savoris (Nathaniel Savory) ir keletas \xc5\xbemoni\xc5\xb3 i\xc5\xa1 Perl Harboro. 1862\xc2\xa0m. \xc4\xaf \xc4\x8ci\xc4\x8did\xc5\xbeim\xc4\x85 atplauk\xc4\x97 Tokugavos \xc5\xa1iog\xc5\xabnato laivai, sala oficialiai buvo paskelbta Ogasavaros sal\xc5\xb3 dalimi. Keletas gyventoj\xc5\xb3 buvo atkeldinti i\xc5\xa1 Ha\xc4\x8did\xc5\xbeod\xc5\xbeimos salos._NEWLINE_1914\xc2\xa0m. saloje buvo \xc4\xafkurta karinio j\xc5\xabr\xc5\xb3 laivyno baz\xc4\x97. Antrojo pasaulinio karo metu saloje veik\xc4\x97 ilgo nuotolio radijo stotys, buvo \xc4\xafrengtas garnizonas. Taip pat \xc4\x8ci\xc4\x8did\xc5\xbeima buvo pagrindin\xc4\x97 atsarg\xc5\xb3 baz\xc4\x97 Bonino salose."